  Туспуктэм: Руслан Нуриахметов Майя Бывальцева 0+ Ижысь Ф. И. Васильев нимо лыдӟетъюрт лыдӟисьёслы «Ворекъяло кизилиос 2.0» вожвылъяськон ялӥз. Ужрадэ карысь 10-16 аресъем пиналъёс пыриськыны быгато. Со сярысь ужъюртлэн «ВКонтакте» мерлыко вотэсысь огиназ ивортӥзы. Вожвылъяськон удмурт кылбурчилэн но мерлыко ужасьлэсь Флор Васильевлэн вордскемез дырысен 90 ар тырмонлы сӥземын. Соин ик вожвылъяськонэ пыриськисьёс солэсь удмурт яке ӟуч кылын кылбурзэ лыдӟыны кулэ. Видео гожтэм ужъёсты но куриськонъёсты 18-тӥ тулыспалозь harmonylib20@gmail.com электрон почтае келяно. 20-тӥ тулыспалэ лыдӟетъюртлэн огиназ йылпумъянъёсты шараялозы. Устооссэ лыдӟисьёсты библиотекалэн котырес дырпусэзлы сӥзем ужрадэ ӧтёзы, озьы ик сертификатъёс но кузьымъёс сётозы. Тодэ вайытом, удмурт пиналъёслэн но егитъёслэн Москваысь А. М. Горький нимо литература институтэ пырыны луонлыксы вань. Тегъёс: Удмуртия Ижкар лыдӟиськонни кылбурет вожвылъяськон пиналъёс  